01/02/2013 | Administración LocalMunicipal
As Pontes de García Rodríguez
Secretaría
Notificación edictal

Notificación edictal Notificación de acordo a ACERÍAS AS PONTES, S. L. Intentada a notificación ao interesado o día 28/11/2012, ás 12,20 horas, o día 20/12/2012, ás 11 horas e o día 22/12/2012, ás 12,10 horas, no último domicilio coñecido, sen que se puidera practicar a mesma por ser devolta pola oficina de correos, sen ser posible a súa realización por causas non imputables á Administración, de conformidade co disposto nos artigos 58 e 59.5, da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, notifícase a ACERÍAS AS PONTES, S. L., mediante a publicación do presente anuncio no Taboleiro de Edictos do Concello do seu último domicilio e no BOP, a Resolución do concelleiro delegado de Urbanismo do 26/11/2012, cuxo teor literal e ó seguinte: ANTECEDENTES: O 16 de novembro de 2012, a Policía Local da conta que na parcela B6-7 do Parque Empresarial de Penapurreria, na que se atopa a nave da empresa ACERIAS AS PONTES, S. L, estanse a realizar traballos de desmantelamento dunha nave anexa á principal, situada pola parte norte (estrada AC-142). O 22 de novembro de 2012, o enxeñeiro de camiños, Marcelino López Méndez, emite informe relativo ás actuacións de demolición que se están a realizar na nave da empresa Acerias As Pontes, no polígono industrial de Penapurreira, facendo constar que: “segundo informe da policía local do día 16 de novembro de 2012, varios traballadores con dous guindastres estaban desmantelando unha nave anexa á principal, e que dacordo co artigo 194 da Lei 9/2002 de ordenación urbanística e protección do medio rural de Galicia, dito acto está suxeito a licenza municipal, e polo tanto os promotores deberán absterse de seguir con calquera tipo de actuación e solicitar no concello a preceptiva licenza”. FUNDAMENTOS LEGAIS: Artigo 209 da Lei 9/2002, do 30 de decembro, de ordenación urbanística e protección do medio rural de Galicia (redacción Lei 15/2004, do 29 de decembro), e os artigos 50 e seguintes do decreto 28/1999, do 21 de xaneiro, polo que se aproba o Regulamento de disciplina urbanística para o desenvolvemento e aplicación da Lei do solo de Galicia. Decreto da Alcaldía número 1510/2011, do 28/06/2011, de delegación de atribucións en materia de urbanismo a favor do 2º Tenente de Alcalde, concelleiro-delegado da Área de Facenda, Urbanismo e Coordinación do Goberno. Vistos os antecendentes e fundamentos legais citados, Polo presente, R E S O L V O: 1º.- Dispoñer, por carecer de licenza municipal, a suspensión inmediata das obras de demolición que se están a efectuar na nave que a empresa ACERIAS AS PONTES, S. L. ten nas parcelas B6 e B7 do Parque Empresarial de Penapurreira.2º.- Proceder a incoar expediente de reposición da legalidade 3º.- Advertir a ACERIAS AS PONTES, S. L. de que, no caso de non obedecer a orde de suspensión das obras que está realizando sen a preceptiva licenza, procederase á adopción das medidas cautelares que se consideren convenientes en orde a obter a efectividade inmediata das mesmas; entre estas medidas están a retirada de materais e maquinaria, o precintado da obra, a suspensión de subministros, a execución forzosa mediante a imposición de multas coercitivas por importe de 600 a 6.000 euros, reiterables ate lograr o cumprimento da orden de paralización, ou calquera outra medida que sexa conveniente a prol da efectividade da suspensión, de conformidade co artigo 209 da Lei 9/2002; sen prexuízo de que o incumprimento polo infractor da orde de suspensión sexa comunicado ao Ministerio Fiscal para a depuración das responsabilidades penais ás que puidese haber lugar.4º.- Notifíquese a presente resolución ao promotor e ao xefe de obras para a súa constancia e efectos oportunos.5º.- Comunicar ao promotor que, dacordo co artigo 116 da Lei 30/1992, contra esta resolución, que pon fin á vía administrativa, poderá interpoñer recurso potestativo de reposición no prazo de UN MES a partires do día seguinte á súa notificación ante o órgano que a dictara, ou ben o recurso contencioso-administrativo no prazo de DOUS MESES a partires da mesma data ante o Xulgado do Contencioso Administrativo competente. Non obstante, poderá interpoñer calquera outro que estime pertinente.6º.- Déase traslado da presente resolución á Policía Local co obxecto de que fagan o seguimento correspondente da orde de paralización das obras. As Pontes de García Rodríguez. O concelleiro-delegado da Área de Facenda, Urbanismo e Coordinación do Goberno.- O oficial maior.- Shirley Mici Lyamani”. As Pontes de García Rodríguez, 25 de xaneiro de 2013 O alcalde Valentín González Formoso